User:Nhel it/sandbox

دەربارەی مە ئەم کینە ژ پێخمەت نەھێلا ڤالاتیێ دناڤبەرا دەستھەلات و ولاتی و گەھاندنا دەنگ و خاست و حەزا گوھدار و ولاتیان ھاتیە دامەزاندن رادیویا دھوک پێلێن خۆ کرینە پرەک بۆ گەھشتنا خاست و داخازی یێن گوھداران. رادیویا دھوک سەر ب ناڤەندا خانی یا رەوشنبیری و راگەھاندنێ یە ل پارێزگەھا دھوکێ کۆ ناڤەندا خانی ژی سەر ب دەزگەھێ رەوشنبیری و راگەھاندنا پارتیا دیموکراتا کوردستانێ یە رادیویا دھوک پشتی سەرھەلدانا پیروزا بھارا سالا ١٩٩١ و ئازاد بوونا کوردستانا دلال و لسالا ١٩٩٢و ل ١٤ ێ ١٠ دەست ب وەشانا خۆ یا ئاساێی کر ولسەر پێلا ( ئەی ئێم ) وەشانا خو دەست پێکر و لسالا پاشتر وەشانا پێلێن خۆ گوھری و لسەر پێلێن ( ئێف ئێم ) بەردەوامی دا وەشان و پەخشا خۆ ب ئاواز و وشانەکا کوالیتی باشتر کو ب رەنج و خەباتا ١٢ کارمەند و رێڤەبەرەکی دناڤا پرانیا مالان و جھێن گشتی دا ود گوھێن گوھداران دا جھێ خۆ کر. و بۆ ئێکەم رادیو ل پارێزگەھا دھوکێ ژلایێ گوھداریکرنێ و ڤیانێ ل جەم گوھداران کۆ ب وێ ئیمکانیاتێن کێم بەرھەمەکێ زور و ژێدەرەک باوەرپێکری بۆ بۆ گوھداران و گوھداران ئێش و ژان و خاستا خۆ ب رێکا رادیویێ دگەھاند. و رادیویا دھوک ژی مینا ئەمانەت ئەو پەیام دگەھاند رادیویا دھوک ب ئێکەم بەرنامێ خۆ بناڤێ مھڤان بەردەوام ل مالێن گوھداران ئێکەم مێھڤان و مێھڤانەک ھەستی سڤک بوو و ب دەھان بەرنامە د بوارێن جودا جودا دا دەنگ و حەز و خاست و شیان و بەھرەیا ولاتی و گوھداران گەھاندیە و ب شیان و خەباتا شەش رێڤەبەران کاروانێ راگەھاندنێ ل لوکالی گەھاندیە دیجیتالی و ھزر وخەبات و فەھما چل کارمەندان د پسپوریا بوارێن جودادا ئقیانوسەک ڤیان ل جەم گوھداران پەیدا کریە و بویە چاڤ کانیەک باوەر پێکری و ژێدەرەک بۆ ئامادەکرن و ب دەست خستنا باوەرنامەین قوتابیان د بوارێن جودادا نەمازە ئاڤاکرنا ژمارەیەکا راگەھاندنکاران کۆ نھا ل زور ل دەزگەھێن راگەھاندنێ درێژیێ ب کارو خەباتا خۆ ددەن. مەرەما مە رادیویا دھوک ژلایێ پارتی دیموکراتی کوردستان مینا دیاری ب پارێزگەھا دھوکێ ھاتە بەخشین و ل روژا دامەزراندنا خۆ ھەیا نھا خزمەت کرنا ولاتیان کریە مەرەم و ب بەردەوامی ل تەڤ دەماندا روژ و شەڤ کرینە ئێک ب مەبەستا زێدەتر خزمەتکرنا ولاتیان ل بوارێن جودا جودا دا ب بێ گوھدانا جوداھیا ئائین و ئول و مەزھەب و نەتەوەێن جودا بەلکو بەردەوام خزمەتا گەلێ کوردستانێ کریە مەرەم و دەرگەھێن وەشانا خۆ ب بەردەوامی ڤەکری ھێلاینە ب مەبەستا زێدەتر خزمەتکرنا پێکھاتان ئارمانج رادیویا دھوک ب بەردەوامی ل ئەلندا روژێ دگەریێتن بۆ گەھاندنا دەنگێ مەزلومێ گەلێ کوردستانێ ب جیھانێ و ھەول و بزاڤان دکەت پێلێن وەشانا خۆ بەرڤرە کەتن ل کوردستانێ و ب گەھینتە جیھانێ و ببیتە ئالاڤەک بۆ گەھاندنا دەنگێ ئێش و ستەما ل ھەمبەر کوردستانیان ھاتی کرن ل بەرێ ب جیھانێ و دەنگەک زەلال بیت بۆ سەرکەڤتن و خوشگوزەرانیا ولاتیان ژبۆداھاتی رادیویا دھوک ب بەردەوام بزاڤان دکەت بۆ نویبونەڤێ و خۆ گونجاندن لگەل وێ پێشکەڤتنا بەردەوام ل بوارێن راگەھاندنێ تێتە روژەڤێ و کاری دکەت کۆ وەشانا رادیویا دھوک بگەھیتە جیھانێ ب رێکا سوشیال میدیایێ و رادیویەکا سەرانسەری و جیھانی بیت داکو ولاتی یێن کوردستانی ژی ل وەشانا وێ یا ٢٤ دەم ژمێری بێ بەھر نەبن